O Estadio de San Lázaro será renomeado como Estadio Municipal "Vero Boquete" de San Lázaro
A Comisión de Condecoracións aprobou no día de hoxe o cambio de denominación do campo de fútbol de San Lázaro, que pasará a chamarse Estadio Municipal "Vero Boquete" de San Lázaro. Así o explicaron esta mañá as concelleiras Noa Morales, María Corral, Milagros Castro e Goretti Sanmartín nunha rolda de prensa.
Santiago acolle ata o 15 de novembro o Mundial sub-8, sub-10 e sub-12 de xadrez
Máis de 800 xadrecistas cadetes de todo o mundo danse cita na nosa cidade para disputar o Mundial sub-8, sub-10 e sub-12 de xadrez, que se celebrará ata o 15 de novembro na Cidade da Cultura. O alcalde de Santiago, Martiño Noriega, acompañado das concelleiras de Deporte e de Turismo, Noa Morales e Marta Lois, asistiron onte á inaguración do campionato.
Actividades deportivas en Compostela (do 02 ao 04 de novembro de 2018)
Compartimos o cadro de actividades deportivas en Compostela do 02 ao 04 de novembro de 2018.
O Compostela e o Pontevedra enfrontaranse na III edición do Memorial Antonio Bermúdez
O estadio de San Lázaro acollerá o próximo mércores o III Memorial Antonio Bermúdez, que desta vez enfrontará á S.D. Compostela co Pontevedra C.F. O encontro foi presentado hoxe, nunha rolda de prensa na que participaron o alcalde, Martiño Noriega; o presidente do Compostela, Antonio Quinteiro; a presidenta do Pontevedra, Lupe Murillo; e o fillo do xornalista homenaxeado, Toño Bermúdez.
Todo listo para a Ruta dos Parques, a terceira proba do VII Circuíto de Carreiras Saudables CorreSan
Este sábado 3 de novembro celebrarase a terceira proba do CorreSan, a tradicional Ruta dos Parques con saída na Cidade da Cultura e meta no Parque Eugenio Granell. O percorrido é dos máis longos do circuíto, cun total de 6,1 quilómetros para a categoría absoluta.
Actividades deportivas en Compostela (do 26 ao 28 de outubro de 2018)
Compartimos o cadro de actividades deportivas en Compostela do 26 ao 28 de outubro de 2018.
Actividades deportivas en Compostela (do 19 ao 21 de outubro de 2018)
Compartimos o cadro de actividades deportivas en Compostela do 19 ao 21 de outubro de 2018.
O Concello e o Santiago Futsal colaboran nunha nova campaña para fomentar a reciclaxe
O Concello de Santiago e o Santiago Futsal poñen en marcha unha nova campaña de fomento da reciclaxe, que se vai desenvolver ao longo da tempada 2018-2019. Ademais de utilizar camisetas serigrafiadas coas cores verde, amarela e azul da reciclaxe, o equipo impulsará xornadas educativas, visitará colexios e organizará concursos sobre a temática. O concelleiro de Medio Ambiente e Convivencia, Xan Duro; a concelleira de Deportes, Noa Morales, e o director xeral do Santiago Futsal, Miguel Fernández, presentaron hoxe a campaña.
A Cidade da Cultura acolleu esta mañá a presentación do mundial cadete de xadrez, que acolle a nosa cidade do 3 ao 16 de novembro deste ano e que reunirá aos mellores e as mellores xadrecistas sub 8, sub 10 e sub 12 do mundo. Na rolda estiveron o alcalde de Santiago, Martiño Noriega; a secretaria xeral para o Deporte, Marta Míguez; o conselleiro de Cultura e Turismo, Román Rodríguez e os presidentes das Federacións Galega e Española de Xadrez, Gaspar Pérez e Javier Ochoa.
Actividades deportivas en Compostela (do 12 ao 14 de outubro de 2018)
Compartimos o cadro de actividades deportivas en Compostela do 12 ao 14 de outubro de 2018.